[{"text_idx": "#000001", "text": "Nii nagu tasane vesi ja soodne pa\u0308rituul ei tee kogenud meremeest, ei tee stabiilselt kasvav ettevo\u0303tluskeskkond tugevaid organisatsioone. Pikalt to\u0303i ka keskpa\u0308rase kvaliteediga toode/teenus, klienditeenindus ja asukoht piisava rentaabluse. Suur osa sellel perioodil alustanud ettevo\u0303tted ei ole juba disainilt loodud tormisel merel seilamiseks. Vanemad ja suuremad ettevo\u0303tted vo\u0303ivad ku\u0308ll omada teadmisi ja kogemusi, kuid suure laeva kurssi on raskem muuta. Nu\u0308u\u0308d paistab torm selgelt silmapiiril ja ettevo\u0303tjate la\u0308htekoht on mo\u0303nevo\u0303rra erinev."}, {"text_idx": "#000004", "text": "Lihtsustatult sarnaneb tarbimise va\u0308henemine toolima\u0308ngule. Ma\u0308ngijad annavad endast parima, et muusika vaikides tool leida. Muidu oled va\u0308hemalt selleks korraks ma\u0308ngust va\u0308ljas. Osad keskenduvad kaasma\u0308ngijatele, teised toolidele ja kolmandad loodavad, et ku\u0308ll nad kuidagi istuma saavad. Tulenevalt sellest oled juba pikemalt majanduslanguseks valmis ja ja\u0308lgid olukorda ning reageerid vastavalt vo\u0303i arvad, et mingit langust ei tule ja juba kevadel la\u0308heb tarbimine sama hooga edasi."}, {"text_idx": "#000005", "text": "Valmisolek ta\u0308hendab nii (raha ette) a\u0308rimudelit, mis tormisemale merele vastu peaks, digitaliseeritud ja automatiseeritud protsesse vo\u0303i vo\u0303imekust need luua, ka\u0308ibevahendeid ja va\u0308ga selget strateegiat, mida vastavalt ettevo\u0303tte olukorra vo\u0303imalikele arengutele rakendada. Mida rohkem linnukesi saad enda ettevo\u0303tte puhul ma\u0308rkida, seda rahulikumalt saad ja\u0308rgnevatele aastatele vastu minna."}, {"text_idx": "#000006", "text": "Mil ma\u0308a\u0308ral on ettevo\u0303te vo\u0303imeline kohanema?"}, {"text_idx": "#000009", "text": "Kulude va\u0308hendamine on ebameeldiv ja stressirohke. U\u0308ks ko\u0303ige suuremaid ettevo\u0303tte pu\u0308sikulu liike on to\u0308o\u0308jo\u0303ukulu. Kui no\u0303udlust on va\u0308hem, siis on vaja ka va\u0308hem toota vo\u0303i teenust osutada. Samal ajal to\u0308o\u0308tajate ootus on samuti kindlustunne tuleviku ees. To\u0308o\u0308taja on stressis ja kogub julgust, kas ja kui palju ku\u0308sida palgato\u0303usu. To\u0308o\u0308andja samal ajal mo\u0303tleb, kas ilma selle to\u0308o\u0308kohata saaks ka. Efektiivsuse suurendamine ta\u0308hendab reeglina, et a\u0308ritegevuse output on sama inputi juures suurem. Ehk siis keegi peab midagi tegema paremini kui varem, aga sama kulu (palga) juures. See eeldab tugevat organisatsioonikultuuri ja heal tasemel kommunikatsiooni. Mis ei muuda seda va\u0308hem ebameeldivaks ja stressirohkeks, aga ebakindlus on vo\u0303imalik muuta produktiivsuseks ja organisatsiooni protsesside kvaliteeti tervikuna pikkadeks aastateks to\u0303sta."}, {"text_idx": "#000010", "text": "Segane ettevo\u0303tluskeskkond on suurte vo\u0303imaluste aeg!"}, {"text_idx": "#000011", "text": "Neile, kes ettevo\u0303tluskeskkonna tormisel merel kohanevad ja oskuslikult navigeerima o\u0303pivad, tekib vo\u0303imalusi, mida stabiilses a\u0308rikeskkonnas naljalt ei teki. Osadest keskpa\u0308rastest ettevo\u0303tetest saavad tugevad ja tugevatest veel tugevamad. Nendel, kes paadist vett va\u0308lja ei saa, tuleb allavoolu minna ja ku\u0308llap keegi varem vo\u0303i hiljem neid pa\u0308a\u0308stepaati to\u0303mbab. Va\u0308iksematel, kuid kiiresti kohanevatel ettevo\u0303tetel, tekib vo\u0303imalus saada turult oluliselt soodsamatel tingimustel talenti. Suurematel ja rahaliselt tugevatel jalgadel seisvatel tekivad vo\u0303imalused turuosa suurendada. Kindlasti la\u0308heb hingusele ka ettevo\u0303tteid, kes teevad sisuliselt ko\u0303ik o\u0303igesti, aga neid on kordades va\u0308hem kui neid, kes kohanemisega ha\u0308tta ja\u0308a\u0308vad."}, {"text_idx": "#000013", "text": "Millised ettevo\u0303tted va\u0308ljakutsuvad ajad u\u0308le elavad vo\u0303i isegi majanduslanguse kontekstis kasvavad? Ja\u0308rgnevalt tegevusvaldkondade u\u0308lesed universaalsed reeglid, milline vo\u0303iks olla makromajanduslike muutustega ho\u0303lpsamini kohaneva ettevo\u0303tte disain."}]